Document ID: /roh_data/filtered/swiss_laws_in_ROHinterleaved.jsonl.gz/33662

This text was translated from EN into Rumantsch Grischun.

The subsidy amount for subsidy applications under Article 66b and for subsidy applications under Article 66d shall be 50 per cent of eligible course fees. The upper threshold for eligible course fees per eligible person and qualification shall be: a. for level-one federal professional examinations: CHF 19 000;b. for level-two federal professional examinations: CHF 21 000. Only the portion of the course fees that is directly used to impart knowledge required for federal professional examinations is considered eligible for a subsidy. Expenses for travel, food and accommodation are not considered as eligible. Course fees that were reduced by virtue of the Intercantonal Agreement of 22 March 2012 on Funding Contributions for Study Programmes at Professional Education Institutions (ICA-PEI) are not eligible. May be found on the website of the Conference of Cantonal Ministers of Education (EDK) at www.edk.ch > Arbeiten > Finanzierungs-Vereinbarungen > Höhere Fachschulen

Per dumondas tenor l’artitgel 66b e tenor l’artitgel 66d importa la tariffa da contribuziun 50 pertschient da las taxas da curs imputablas. La limita superiura da las taxas da curs imputablas importa per persuna subvenziunabla e per diplom:a. 19 000 francs per examens professiunals federals;b. 21 000 francs per examens professiunals federals superiurs. Imputabla è mo quella part da las taxas da curs che serva directamain a l’intermediaziun da savida per l’examen professiunal federal u per l’examen professiunal federal superiur. Betg imputablas n’èn en spezial spesas da viadi, d’alimentaziun e da pernottaziun. Taxas da curs ch’èn vegnidas reducidas tras contribuziuns en il rom da la Cunvegna interchantunala dals 22 da mars 2012 davart las contribuziuns per las scolaziuns da las scolas spezialisadas superiuras (CSSS) n’èn betg imputablas. La cunvegna po vegnir consultada sin la pagina d’internet da la Conferenza svizra dals directurs chantunals da l’educaziun publica (CDEP) sut www.edk.ch > Arbeiten > Finanzierungs-Vereinbarungen > Höhere Fachschulen